૫૦૦-૧૦૦૦ ની નોટોને રાતોરાત રદ કરાતા દેશના ગરીબ અને મધ્યમવર્ગીય લોકો પાસે રહેલી ૫૦૦-૧૦૦૦ ના દરની ચલણી નોટોને એક્સ્ચેન્જ કરાવવામાં તેમજ બજારમાંથી કોઇપણ વસ્તુની ખરીદી કરવામાં તકલીફો વેઠવી પડી રહી છે, ત્યારે સરકારના આ નિર્ણયના વિરોધમાં તાપી જિલ્લાના વ્યારા ખાતે કોંગ્રેસ દ્ધારા મોટરસાઈકલ રેલી યોજી પ્રજાની હાડમારી દૂર કરવા યોગ્ય નિર્ણય સરકાર લે તેવી માંગણી કરી હતી. રૃ. ૫૦૦ અને ૧૦૦૦ ની નોટ રદ કરાતા તાપી જિલ્લા જેવા આદિવાસી વિસ્તારમાં વસવાટ કરતી આમજનતાની હાલાકીમાં વધારો થયો છે.